Az eljárás rövid ismertetése:
A temetési támogatás formájában nyújtható rendkívüli települési támogatás az eltemettető temetési kiadásainak mérsékléséhez ad segítséget abban az esetben, ha mind az elhunyt, mind pedig a temettető herceghalomi lakcímmel rendelkezik. A támogatás összege a rendeletben meghatározott, fix összeg.
Az eljárás jogi alapja:
Herceghalom Község Képviselő-testületének 25/2023. (XII.01.) számú, a pénzbeli és természetben nyújtott szociális ellátásokról szóló rendeletének 10. §-a.
Illetékességi terület: Herceghalom közigazgatási területe
Benyújtandó dokumentumok:
· a „Rendkívüli települési támogatás iránti kérelem rendkívüli élethelyzet áthidalására” nyomtatvány kitöltve,
· a kérelmező és a vele közös háztartásban élők - a kérelem benyújtását megelőző havi - nettó jövedelmét igazoló dokumentumok (pl. munkabér, családi pótlék, gyes, tartásdíj, táppénz, nyugdíj, álláskeresési támogatás),
· a kérelmező/eltemettető nevére kiállított temetési számlák (eredetben),
· amennyiben az eltemettető szociális helyzete nem teszi lehetővé a temetési számla kifizetését, a Temetkezési Szolgáltató által felvett megrendelőlap (azzal, hogy a temetési számla utólag bemutatandó a hivatali ügyintézőnél),
· az elhunyt halotti anyakönyvi kivonatának másolata.
Eljárási illetékek: Az eljárás illetékmentes
Eljárás megindítása:
A kitöltött, aláírt nyomtatványt és mellékleteit a Herceghalomi Polgármesteri Hivatalhoz szükséges benyújtani személyesen nyitvatartási időben, vagy eljuttatni postai úton
I. fokon döntést hozó szerv: Herceghalom Község Önkormányzata Képviselő-testületének Humán és Környezetvédelmi Bizottsága (átruházott hatáskörben)
II. fokon eljáró hatóság: Herceghalom Község Önkormányzatának Képviselő-testülete

